CELEX: 32017R0200
Language: lv
Date: 2017-02-01 00:00:00
Title: Komisijas Īstenošanas regula (ES) 2017/200 (2017. gada 1. februāris) par atsevišķu preču klasifikāciju kombinētajā nomenklatūrā

7.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 32/15
            
         KOMISIJAS ĪSTENOŠANAS REGULA (ES) 2017/200
   (2017. gada 1. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 1. februārī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektroaparāts, kas izmanto digitālās audio apraides (DAB) un frekvences modulācijas (FM) tehnoloģiju radiopārraižu uztveršanai. Tā kopējie izmēri ir aptuveni 115 × 180 × 120 mm, un tas spēj darboties bez ārēja enerģijas avota.
                  Aparāts ir aprīkots ar iebūvētu skaļruni, Bluetooth/Advanced Audio Distribution Profile (A2DP) (kas ļauj aparātam skaņu padarīt dzirdamu bez vadiem no atskaņotājierīcēm (piemēram, MP3 atskaņotājiem), kuras arī ir aprīkotas ar Bluetooth/A2DP profilu), kontaktligzdu austiņu pievienošanai un kontaktligzdu savienošanai ar ārējas enerģijas adapteri.
               
               
                  8527 19 00 
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 3. piezīmi un KN kodu 8527  un 8527 19 00  formulējumu.
                  Papildus radiopārraižu uztveršanas funkcijai aparāts saņem, pārveido un nosūta datus (izmantojot A2DP profilu), kas ir funkcija, uz kuru attiecas pozīcija 8517  (skatīt Komisijas Īstenošanas regulu (ES) 2016/2224 (1)). Tāpēc aparātu nevar uzskatīt par apvienotu ar skaņas atskaņošanas iekārtu (pozīcijas 8519  funkcija).
                  Tāpēc aparāts jāklasificē kā radiouztvērējs, kas nav apvienots ar skaņas atskaņošanas iekārtu, ar KN kodu 8527 19 00 .
               
            
         (1)  Komisijas 2016. gada 5. decembra Īstenošanas regula (ES) 2016/2224 par atsevišķu preču klasifikāciju kombinētajā nomenklatūrā C/2016/8364 (OV L 336, 10.12.2016., 22. lpp.).